jkorsvik/nowiki_second_scrape_merged huggingface dataset:
John «Faxe» Jensen

John «Faxe» Jensen (født 3. mai 1965) er en dansk fotballspiller og trener. Han ble kjent under  Fotball-EM 1992, da han scoret det første mål i finalen mot Tyskland. Kampen endte 2-0 og dermed kunne danskene heve pokalen etter finalen i Göteborg i Sverige. Han debuterte på landslaget i 1986 og spilte totalt 69 kamper før han sluttet som landslagsspiller i 1995. For det danske landslaget scoret han 4 mål, inkludert det berømte målet i finalen 1992.


== Karriere ==
Han spilte for Brøndby IF fra 1986 til 1988 da han gikk til Hamburger SV, der spilte han 47 kamper før han i 1990 gikk tilbake til Brøndby. Han var i Brøndby i 2 nye år før han gikk til Arsenal FC i 1992. Han var i Arsenal frem til 1996 og selv om han fikk med seg 97 kamper ble ikke oppholdet i Arsenal beskrevet som en suksess. I 1996 var han igjen tilbake i Brøndby og han fikk med seg 90 kamper og scoret 3 mål før han i 1999 gikk til Herfølge BK. Her var han både spiller og hovedtrener. Her opplevde han sin største suksess i dansk serie da han ledet Herfølge frem til gull i den danske superligaen. Med denne prestasjonen ble han kåret til årets trener i Danmark. Men suksessen fortsatte ikke for Jensen, året etter rykket Herfølge ned fra superligaen.
I 2002 ble han assistenttrener i Brøndby sammen med Michael Laudrup som ble ansatt som hovedtrener. Trenerparet gav seg etter 2006 sesongen da de ikke som ventet vant seriemesterskapet. I 2007 ble han trener sammen Michael Laudrup  i den spanske klubben Getafe CF. De hadde i utgangspunktet en kontrakt på tre år, men de gav seg etter en sesong.
I januar 2009 ble han trener i Randers FC, en karriere som endte 6. oktober samme år. Og det skulle gå over ett år før han fikk seg ny jobb, denne gang i Blackburn Rovers. Her fikk han tilslaget på stillingen som assistentmanager under Steve Kean. Han skrev under en kontrakt over seks måneder 12. januar 2011, en kontrakt han fikk forlenget med et år fra og med 23. mai 2011 etter at Blackburn unngikk nedrykk.


== Referanser ==


== Eksterne lenker ==
(de) John «Faxe» Jensen – Munzinger Sportsarchiv 
(en) John «Faxe» Jensen – UEFA 
(en) John «Faxe» Jensen – Transfermarkt 
(en) John «Faxe» Jensen – Transfermarkt (manager) 
(en) John «Faxe» Jensen – national-football-teams.com 
(en) John «Faxe» Jensen – WorldFootball.net 
(en) John «Faxe» Jensen – Soccerbase.com 
(de) John «Faxe» Jensen – fussballdaten.de 
(en) John «Faxe» Jensen – Soccerway 
(en) John «Faxe» Jensen – EU-Football.info
Doctor’s Advocate

Doctor's Advocate er det andre studioalbumet av den amerikanske rapperen The Game, utgitt i 2006.


== Sporliste ==
«Lookin at You»
«Da Skit»
«It's Okay»
«Compton»
«Remedy»
«Let's Ride»
«Too Much»
«Wouldn't Get Far»
«Scream on 'Em»
«One Night»
«Doctor's Advocate»
«Ol' English»
«California Vacation»
«Bang»
«Around the World»
«Why You Hate the Game»


== Eksterne lenker ==
(en) Doctor's Advocate på Discogs 
(en) Doctor's Advocate på MusicBrainz 
(en) Doctor's Advocate på Spotify 
(en) Doctor's Advocate på AllMusic 
(en) Doctor’s Advocate på Discogs
Lista våtmarksystem

Lista våtmarksystem er et ramsarområde i Farsund kommune i Agder, bestående av i alt ti separate naturreservat. Området omfatter blant annet grunne viker ved kysten, sanddynelandskap, myr- og sumpområder, og grunne og næringsrike innsjøer. Området har en spesiell vegetasjon, blant annet i tilknytning til sanddynene ut mot havet
Områdene har siden 1996 har felles status som ramsarområde, på grunn av sin betydning for trekkfugler.
De ti områdene er 

Røyrtjønn naturreservat, opprettet 10. november 1988  – 88 daa ark
Fuglevika dyrefredningsområde, opprettet 28. august 1987  – 141 daa
Nordhasselvika fuglefredningsområde, opprettet 28. august 1987  – 1359 daa
Nesheimvann naturreservat, opprettet 10. november 1988  – 1491 daa
Hanangervann og Kråkenesvann landskapsvernområde, opprettet 10. november 1988  – 2572 daa
Havika dyrefredningsområde, opprettet 28. august 1987  – 639 daa
Einarsneset plante- og dyrefredningsområde, opprettet 28. august 1987  – 1409 daa
Prestvannet dyrefredningsområde, opprettet 10. november 1988  – 342 daa
Kviljo plantefredningsområde, opprettet 28. august 1987  – 799 daa og Kviljo plante- og dyrefredningsområde, opprettet 28. august 1987  – 3008 daa
Steinodden dyrefredningsområde, opprettet 28. august 1987  – 2260 daa og Steinodden plante- og dyrefredningsområde, opprettet 28. august 1987  – 235 daaDet nylig opprettede Slevdalsvann naturreservat (2005) er også foreslått som en del av våtmarkssystemet.


== Referanser ==
Harøya våtmarksystem

Harøya våtmarksystem er et ramsarområde på Harøya i Ålesund kommune, Møre og Romsdal, bestående av fire separate verneområder: tre naturreservat og ett fuglefredningsområde. 
Områdene har siden 1996 status som ramsarområde, på grunn av sin betydning for trekkfugler. Harøya har er store grunne områder  med mudderflater der det samler seg tang. På de indre delene av øya finnes det myrområder og langs strendene finnes det fuktige strandenger. Øya er viktig som overvintringsområde og som rasteområde for fugl i trekkperiodene vår og høst.
De fire områdene er 

Selvikvågen naturreservat, opprettet 27.05.1988 – 471 daa
Lomstjønna naturreservat, opprettet 27.05.1988 – 110 daa
Malesanden og Huse dyrefredningsområde, opprettet 27.05.1988
Lyngholman naturreservat, opprettet 27.05.1988 – 658 daa


== Referanser ==
HTC Snap

HTC Snap, også kjent som HTC Ozone, HTC Willow, HTC S510 og HTC S511) er en Windows Mobile-basert mobiltelefon (smartphone) som blir produsert av HTC. Den ble lansert i juni 2009. 
Den har fireraders QWERTY-tastatur. 


== Spesifikasjoner ==
Skjerm: 2,4 tommer
Skjermoppløsning: 320 x 240 (65536 farger)
Styring: fireraders QWERTY-tastatur, styrekule med Enter-knapp
Batteri: 1500 mAh
Taletid: 510 minutter (GSM), 300 minutter (3G)
Standbytid: 380 timer (GSM)
Kamera: 2 megapiksler
GPS, A-GPS
528 MHz Qualcomm prosessor
RAM: 192 MB
ROM: 256 MB
Quadband
microSD minnekort
Operativsystem: Windows Mobile 6.1 Standard
Wi-Fi (IEEE 802.11 b/g)
Bluetooth 2.1 +EDR
Mini USB (HTC ExtUSB)
Størrelse: 116,5 mm (h), 61,5 mm (b) 12 mm (d)
Vekt: 120 g med batteri


== Eksterne lenker ==
HTC produktside
XDADeveloperWiki - HTC Willow Arkivert 11. februar 2010 hos Wayback Machine.
PDA DB - HTC Snap CDMA (HTC Willow) Specs
Lillebæltsbroen (1970)

Lillebæltsbroen (også kalt Den nye Lillebæltsbro) er en seksfelts motorveisbro mellom Jylland og Fyn bygget i perioden 1965 til 1970 og innviet 21. oktober samme år. Arkitekten var Orla Mølgaard-Nielsen. «Den nye Lillebæltsbro» avlaster den gamle Lillebæltsbroen, som kun har et kjørbart felt i hver retning. Til gjengeld er den gamle broen også åpen for fotgjengere og syklister og har en dobbeltsporet jernbane. 
Broen er 1 700 meter lang, 33,3 meter bred og har et fritt spenn på ca. 600 meter. Gjennomseilingshøyden er 44 meter. Gjennomseilingshøyden for Lillebælt er dog betinget av Den gamle Lillebæltsbroen som har en gjennomseilingshøjde på 33 meter. Den nye Lillebæltsbroen er utstyrt med tre kjørebaner i hver retning.
På 1960-tallet begynte veien på den eldre Lillebæltsbroen å bli ansett som utilstrekkelig. Den var for smal for den intensive trafikken som gikk over broen. En utvidelse av veien og broen ble ikke ansett som riktig, en ny bro var nødvendig for god flyt i den økende biltrafikken. Ved tidspunktet for ferdigstilling hadde ikke Danmark noen større sammenhengende nettverk av motorveier, men på dette tidspunktet hadde også Sverige enkelte motorveistrekninger uten forbindelser til hverandre. Broen ble bygd med full motorveistandard helt fra starten av, siden man hadde planer om et sammenhengende motorveinett, og med tanke på den ganske store trafikkmengden allerede da. Av den grunn har veien tre felt i hver kjøreretning. Man bygget altså bevisst for å takle fremtidige trafikkbehov. I dag er det motorveien på E20 som går på broen og det er en av Danmarks viktigste motorveier. Den fungerer nå også som en motorvei som forbinder Sverige og Tyskland med hverandre. 
Selve broen er en hengebro som er utstyrt med hengende kabler som holder broen oppe. Den gjør at Jyllands motorveier er forbindet til motorveien på Fyn. Ettersom det er en del av den lengre, sammenhengende motorveiforbindelsen mellom Sverige og Tyskland utgjør broen et viktig innslag i det europeiske nettverket av motorveier. 


== Eksterne lenker ==
(en) Little Belt Bridge (1970) – kategori av bilder, video eller lyd på Commons 
Highways.dk – Portrett av den nye Lillebæltsbroen (dansk)
Litteraturliste: Danmarks Vei- og bromuseum (dansk)
Balsfjord våtmarkssystem

Balsfjord våtmarksystem er et ramsarområde i Balsfjord og Tromsø kommuner, Troms, bestående av tre separate naturreservat langs Balsfjorden. Området ble først utpekt som ramsarområde i 2002, med Sørkjosleira og Kobbevågen som delområder. I 2017 ble Grindøysundet naturreservat inkludert i Ramsarområdet.Alle delområdene består av strandenger, mudder- og sandbanker preget av tidevannet, som er viktige for trekkende og rastende fugl, særlig vadefugler. 


== Delområdene ==
Grindøysundet naturreservat i Tromsø kommune, opprettet 8. desember 1995, 7,9 km²
Sørkjosleira naturreservat, opprettet 8. desember 1995, 3,7 km²
Kobbevågen naturreservat, opprettet 8. desember 1995, 6,2 km²


== Referanser ==
Kanhavekanalen

Kanhavekanalen var en gravet kanal som i jernalderens siste århundre ble anlagt på tvers av den smale landtangen som forbinder «nordøya» og «sørøya» på Samsø på landtangens (og øyas) smaleste sted fra Mårup Vig i vest til Stavns Fjord i øst. Kanalen, som er ca. 500 meter lang og 11 meter bred, er et fremragende stykke ingeniørarbeid. Kanalen kunne beseiles av fartøyer med opp til ca. 1 meters dypgang.
Brinkene var i deler av kanalen bekledd med et bolverk av 2-4 vannrette treplanker, som er dendrokronologisk datert til år 726.


== Funksjon ==
Det antas at det har vært en del av vikingtidens omfattende forsvarssystemer og har stått i forbindelse med en havn i Stavns Fjord. En flåtestyrke plassert i den godt beskyttede naturhavnen i Stavns Fjord har med utkikk fra Hjortholm eller Vorbjerg kunnet kontrollere den nord-sørgående seilasen langs den jyske østkysten og seilasen mellom Jylland (nord og sentralt) i vest og Sjælland og Skåne i øst. Undersøkelser foretatt av forskere ved Moesgård museum tyder på at kanalen skal ses som et ledd i en flåtebase i Stavns Fjord eller eventuelt som et bidrag til sjøforsvaret av det daværende Århus.


== Se også ==
Dannevirke
Helgenæs
Trelleborg
Århus


== Eksterne lenker ==
(en) Kanhavekanalen – kategori av bilder, video eller lyd på Commons 
Kanhavekanalen over Samsø – flere opplysninger og mange bilder (dansk)
Den sørafrikanske grensekrigen

Den sørafrikanske grensekrigen (engelsk: South African Border War; spansk: La Guerra de la frontera de Sudáfrica) eller den namibiske uavhengighetskrigen (engelsk: Namibian War of Independence; spansk: La Guerra por la liberación nacional de Namibia) refererer til konflikten som fant sted fra omtrent 1965 til 1989 i det sørafrikanske mandatet Sørvest-Afrika – dagens Namibia, – Angola og den sørvestligste delen av Zambia mellom Sør-Afrika, som da var en stat dominert av hvite sørafrikanere av europeisk avstamning som offisielt praktiserte det rasistiske apartheid-systemet, og deres allierte, særlig den angolanske anti-kommunistiske opprørsgruppen UNITA ledet av Jonas Savimbi på den ene siden og den MPLA-styrte angolanske regjeringen og den namibiske nasjonalistiske sørvestafrikanske folkeorganisasjonen (SWAPO), med massiv støtte fra Fidel Castro Ruz' cubanske regime gjennom cubanernes intervensjon i Operasjon Carlota og materiell støtte fra USSR, på den andre. Flere andre land var indikerte involvert i krigen, for eksempel støtta Etiopia Angola, Norge SWAPO og Argentina Sør-Afrika. Krigen var på den måten en del av den kalde krigen hvor vest- og østblokkene sto mot hverandre, samtidig som ulike etniske grupper i Angola også sto mot hverandre. 
Krigen i Namibia regnes fra 1966 (eller tidligere) til 1988 og var i stor grad en geriljakrig utkjempet av SWAPO og andre opprørsgrupper mot det sørafrikanske apartheidregimet. Sør-Afrika hadde administrert Sørvest-Afrika helt siden det var erobret fra Tyskland i første verdenskrig. Namibia fikk til slutt sin selvstendighet 21. mars 1990 og i de følgende valgene vant SWAPO 55 av de 72 setene i den namibiske nasjonalforsamlingen, noe som gjorde at de kunne utgjøre en nasjonal regjering. 
Den sørafrikanske intervensjonene på UNITAs side i borgerkrigen i Angola varte fra krigens begynnelse og slutten av den angolanske selvstendighetskrigen i 1975, som resulterte i en stadig økende cubansk støtte til Angola fra til 1991, til 1989. Høydepunktet i denne krigen var det kontroversielle slaget ved Cuito Cuanavale i 1987–88. I trepartsavtalen fra 1988 mellom Angola, Cuba og Sør-Afrika ble det besluttet at utenlandske styrker skulle trekke seg ut av Angola, samtidig som den ga Namibia selvstendighet. Cuito Cuanavale har blitt regnet som en viktig faktor i apartheidregimets fall, men dette er veldig kontroversielt. I Angola fortsatte borgerkrigen helt fra til 2002, med MPLA som den seirende parten.
Krossberg

Krossberg er et tettsted i Stavanger kommune i Rogaland. Tettstedet har 397 innbyggere per 1. januar 2022, og ligger omtrent syv kilometer sør for Randaberg sentrum og ca. seks kilometer vest for Stavanger sentrum.


== Referanser ==
Robertsfors IK

Robertsfors Idrottsklubb er en svensk fotballklubb fra Robertsfors.
Klubben ble grunnlagt i 1907, og het i en kort tid Robertsfors Gymnastik och Idrottsförening (norsk: Robertsfors Turn- og Idrettsforening). På denne tiden drev man med turn, friidrett og fotball på sommerstid, og langrenn og skihopp om vinteren.
Robertsfors' hjemmebane heter Stantorsvallen. Dette har vært klubbens tilholdssted siden 1925.
Høydepunktet i klubbens historie var da Robertsfors rykket opp fra Division 2 Norrland i 2005. Påfølgende sesong endte med nedrykk fra Division 1 Norra på målforskjell bak Östersunds FK.
I Division 4 spiller Roberstfors' farmerlag, Robertsfors BK.


== Eksterne lenker ==
Robertsfors IK – offisiell side
Hans Mikael Jacobsen

Hans Mikael Jacobsen (født 1901 på Kirkja, død 1960) var en færøysk forfatter og dikter. Han diktet flere velbrukte salmer, ni av disse står blant annet står i salmeboken for Fólkakirkjan (Sálmabók Føroya Fólks). Hans søn, Jákup á Fløtti Jacobsen, gav i 1979 ut boken Høvdið uppundan med tekster som Hans Mikael hadde skrevet. Han tok eksamen som lærer fra Føroya Læraraskúli i 1929 og fik året etter arbeide som lærer på Fugloy, han arbeidede som lærer til 1940, da han grundet sykdom måtte gå av med etterløn. De siste årene av livet bodde han i Klaksvík.


== Kilder ==
Útoyggjafelagið
Snar.fo Arkivert 6. april 2016 hos Wayback Machine.
Gulak Jacobsen

Gulak Jacobsen (født 15. desember 1870 på Kirkja, død 15. februar 1953 i Hvalba) var en færøysk luthersk prest, lærer og dikter, særlig kjent for nasjonalromantiske sangen «Langt burt frá øðrum londum».Han var sønn av kongsbonde Jacob Poulsen og Malene Olavsdatter på Fugloy. Læreren på øya, Símun Mikkjal Zachariasen, la merke til guttens evner, og gav ham privatundervisning i tillegg til den vanlige skolegangen. Han begynte på lærerseminaret i Tórshavn og ble hjelpelærer for C.L. Johannesen. Etter lærerprøven fikk han en lærerstilling i Kirkjubøur. Senere drog han til Danmark, hvor han tok studentereksamen og i 1908 teologisk embedseksamen ved Københavns Universitet. I 1901 var Jacobsen, A.C. Evensen, Jákup Dahl og J.H.O. Djurhuus blant de færøyske studentene som stiftet litteraturforeningen Grani.Gulak Jacobsen var kapellan hos prost Fríðrikur Petersen på Nes, mens denne var landstingsmann, før han i 1911 ble sogneprest i Hvalba. Han var også konstituert som prost på Færøyene fra Jákup Dahl døde i juni 1944 til Jákup Joensen ble utnevnt i oktober 1946. Han talte godt engelsk og holdt egne prekener for de britiske okkupasjonsstyrkene på Færøyene flere ganger under krigen. Gulak Jacobsen tok avskjed som sogneprest i 1947.Han giftet seg i 1912 med Maren Johannesen.Han ble utnevnt til ridder av Dannebrogordenen og tildelt Dannebrogordenens hederstegn.


== Referanser ==
All Friday

All Friday er et punkrock band fra Oslo, dannet i 2003.
I 2004 kom bandets første utgivelse, EP-en Squeeze tits, not triggers.
Videoen til låta Break me down var mest spilt på NRK2s program Svisj i 3 måneder.
Bandet slapp singelen One last try i 2006 på TUBA records.
I 2008 kom debutalbumet Good Life Crew, produsert av bandet selv. Det ble anmeldt i Bergensavisen som ga terningkast 2.


== Medlemmer ==
Johan Larsson – Vokal, gitar (2003- )
Knut-Oscar Nymo – Vokal, Bass (2003- )
Stian Nilsen – Gitar, vokal (2008- )
Mads Golden – Trommer (2003- )


== Tidligere medlemmer ==
Thor-Ole Øby – Gitar, vokal (2003–2007)
Ted Johansson – Gitar (2007–2008)


== Diskografi ==


=== Album ===
Good Life Crew – SkullStar Records, Indie Distribution (2008)«DNA»
«Demolition Song»
«Rock the Disco»
«Echo Screen»
«Mother Mary»
«Fuck Fashion, Let's Rock and Roll – Part One, Rumble In the Basement»
«Fuck Fashion, Let's Rock and Roll – Part Two, Crash and Burn»
«Fuck Fashion, Let's Rock and Roll – Part Three, The Commission»
«Two Left's Won't Make One Right»
«One Or Six»
«Cash Is King»
«The End»


=== EP-er og singler ===
Squeeze Tits, Not Triggers (EP, SkullStar Records 2004)
Brake Me Down (2004)«Brake Me Down»
«Memories»
«You Don't Know»
«Turbulence»One Last Try (single, TUBA records 2006)


=== Samlealbum ===
Strike the punk, All Friday – You don't know


== Referanser ==
Hæen

Hæen, også kalt Stokkalandsmarka er et tettsted i Hå kommune i Rogaland. Tettstedet har 840 innbyggere per 1. januar 2022, og ligger mellom Vigrestad og Brusand.


== Referanser ==
Formenn for NATOs militærkomité

NATOs militærkomités leder leder NATOs militærkomité, det sentrale militære koordineringsorganet i NATO. Vedkommende leder møtene i militærkomitéen og representerer komitéen i ulike internasjonale sammenhenger. I lederens fravær ledes komitéen av nestlederen. Lederen er alltid en offiser med generals eller admirals grad.


== Liste over NATOs militærkomités ledere ==
Disse har vært ledere for NATOs militærkomité:
General of the Army Omar N. Bradley (USA): 1949 til 1951
Generalløytnant Etienne Baele (Belgia): 1951 til  1952
Generalløytnant  Charles Foulkes (Canada): 1952 til 1953
Admiral E.J.C. Quistgaard (Danmark): 1953 til 1954
General Augustin Guillaume (Frankrike): 1954 til 1955
Generalløytnant  Stylianos Pallis (Hellas): 1955 til 1956
General Giuseppe Mancinelli (Italia): 1956 til 1957
General B.R.P.F. Hasselman (Nederland): 1957 til 1958
Generalløytnant Bjarne Øen (Norge): 1958 til 1959
General J.A. Beleza Ferras (Portugal): 1959 til 1960
General Rustu Erdelhun (Tyrkia): 1960
Admiral of the Fleet Louis Mountbatten (Storbritannia): 1960 til 1961
General Lyman L. Lemnitzer (USA): 1961 til 1962
Generalløytnant C.P. de Cumont (Belgia): 1962 til 1963
General Adolf Heusinger (Tyskland): 1963 til 1964
Generalløytnant  C.P. de Cumont (Belgia): 1964 til 1968
Admiral Nigel Henderson (USA): 1968 til 1971
General Johannes Steinhoff (Tyskland): 1971 til 1974
Admiral of the Fleet Peter Hill-Norton (Storbritannia): 1974 til 1977
General Herman F. Zeiner-Gundersen (Norge): 1977 til 1980
Admiral Robert H. Falls (Canada): 1980 til 1983
General Cornelis De Jager (Nederland): 1983 til 1986
General Wolfgang Altenburg (Tyskland): 1986 til 1989
General Vigleik Eide (Norge): 1989 til 1993
Feltmarskalk Richard Vincent (Storbritannia): 1993 til 1996
General Klaus Naumann (Tyskland): 1996 til 1999
Admiral Guido Venturoni (Italia): 1999 til 2002
General Harald Kujat (Tyskland): 2002 til 2005
General Raymond Henault (Canada): 2005 til 2008
Admiral Giampaolo Di Paola (Italia): 2008 til 2011
General Knud Bartels (Danmark): 2012 til 2015
General Petr Pavel (Tsjekkia): 2015–2018
Air chief marshal Stuart Peach (Storbritannia): 2018–2021
Luitenant-admiraal Rob Bauer (Nederland) 2021–


== Referanser ==
Våre (Karmøy)

Våre eller Vorå er en tettbebyggelse i Karmøy kommune i Rogaland. Våre hadde 243 innbyggere per 1. januar 2018, og ligger ved Voravågane på østsiden av øya Karmøy like nord for kommunesenteret Kopervik. 


== Referanser ==
Ust-Kara

Ust-Kara (russisk: Усть-Кара) er en landsby (posjolok) i Zapoljarnyj rajon, lengst øst i det autonome området Nenetsk i Russland, like ved grensa til det autonome området Jamalo-Nenetsk. Stedet ligger på østsida av Karabukta, ved munningen av elva Kara, og er et av de mest isolerte stedene i Nenetsk. Det bor rundt 700 mennesker i Ust-Kara, hovedsakelig nenetsiske fiskere og reingjetere.
Før russernes ankomst var området ved Karas munning bebodd av en nenetsisk stamme, som ifølge flere legender var svært krigersk og som utførte flere vellykkede raid på den forhatte russiske kosakk-posten Pustoziorsk. Pustoziorsk var i lang tid sentrum for regionen rundt Petsjora, og også for innsamling av jasak (skatt) fra stammene i området, som gjentatte ganger plyndret byen. I 1736 og 1738 etablerte polarforskere Stepan Malygin og Aleksej Skuratov en vinterleir på stedet.
I Ust-Kara ligger en internatskole for barn fra området. Stedet har også en flystripe, som om sommeren trafikkeres med helikopter fra Narjan-Mar.


== Nyere hendelser ==
I 2003 ble landsbyen rammet av et utbrudd av hepatitt A, som medførte at stedet ble satt i karantene. I 2004 ble den eneste skolen i Ust-Kara ødelagt av brann, hvoretter det ble besluttet å bygge en ny skole. I 2006 falt elektrisiteten ut i de to mobile kraftverkene i landsbyen, og et nytt dieselaggregat måtte hentes inn utenfra, og ble levert noen dager senere.


== Referanser ==


== Eksterne lenker ==
Offisielt nettsted 
(en) Ust-Kara – kategori av bilder, video eller lyd på Commons 
Kart over Ust-Kara fra Yandex Kart (russisk)
Aleksandr Mesitov (19. juni 2001). «На самом краешке земли: Усть-Кара - уникальный поселок, одна половина которого лежит в Европе, другая - в Азии». Nezavisimaja Gazeta. Besøkt 28. november 2009.  (russisk)
Østhusvik

Østhusvik er et tettsted i Stavanger kommune i Rogaland. Tettstedet har 696 innbyggere per 1. januar 2022, og ligger ved Brimsefjorden på østsiden av øya Rennesøy. Østhusvik ligger omtrent seks kilometer øst for Vikevåg.


== Referanser ==
Tsjornaja (Nenetsk)

Tsjornaja (russisk: Чёрная) er ei elv i Nenetsk i Russland. Den største sideelva er Urerjakha.
Elva har utspring på Bolsjezemelskaja Tundra, og renner først mot nordøst, deretter mot øst, før den etter samløpet med Urerjakha snur mot nordvest. Den munner ut i Petsjorahavet ved landsbyen Tsjornaja, som har navn etter elva. Tsjornajas løp er svært svingete med mange meandere.


== Eksterne lenker ==
Kart over Tsjornajas nedbørfelt (i gult)
Tsjornaja (Perm kraj)

Tsjornaja (russisk: Чёрная) er ei elv i Perm kraj og republikken Komi i Russland. Den er 149 kilometer lang og har et nedbørfelt på 1 800 km². Den er ei høyre sideelv til Vesljana. 
Elva har utspring lengst øst på De nordrussiske høyder, i de sørlige delene av Komi. Herfra renner den i sørvestlig retning og inn i Perm kraj, hvor den munner ut i Vesljana ved tettstedet Ust-Tsjornaja.
De største sideelvene er Badja fra venstre og Peles og Parmanka fra høyre. 


== Referanser ==
Urerjakha

Urerjakha (også skrevet Urer-Jakha, russisk: Уреряаха) er ei elv i Nenetsk i Russland. Den er den største sideelva til Tsjornaja.
Elva har utspring på Bolsjezemelskaja Tundra, og renner i nordlig retning til samløpet med Tsjornaja, rundt 70 km sør for dennes utløp i Petsjorahavet. Urerjakhas løp er svært svingete med mange meandere.